62005TJ0138_SK
Subject of the case
Výrok
Subject of the case
Predmet
Návrh podaný na základe arbitrážnej doložky podľa článku 238 ES, smerujúci k určeniu, že Impetus Symvouloi Michanikoi – Kainotomia kai Technologia EPE je povinná čiastočne vrátiť sumy zaplatené Európskym spoločenstvom na základe zmluvy Invite (Inland Navigation Telematics) s číslom COP 493 a zmluvy Ausias (Att in Urban Sites with Integration and Standardisation) s číslom TR 1006, ktoré sa uzatvorili v rámci rozhodnutia Európskeho Parlamentu a Rady č. 1110/94/ES z 26. apríla 1994 o štvrtom rámcovom programe Európskeho spoločenstva pre výskum, technologický rozvoj a predvedenie (1994 – 1998) [ neoficiálny preklad ] (Ú. v. ES L 126, s. 1), ako aj čiastočne vrátiť sumy zaplatené na základe zmluvy Artis (Advanced Road Transport Informatics in Spain) s číslom V 2043, ktorá sa uzatvorila v rámci rozhodnutia Rady 90/221/Euroatom, EHS z 23. apríla 1990 o rámcovom programe činností Spoločenstva pre výskum a technologický rozvoj (1990 – 1994) [ neoficiálny preklad ] (Ú. v. ES L 117, s. 28)
Výrok
Výrok
1. Žaloba Komisie smerujúca k vráteniu sumy vo výške 136 037,30 eur na základe zmluvy Invite (Inland Navigation Telematics) s číslom COP 493 sa zamieta.
2. Impetus Symvouloi Michanikoi – Kainotomia kai Technologia EPE je povinná na základe zmluvy Ausias (Att in Urban Sites with Integration and Standardisation) s číslom TR 1006 vrátiť Komisii sumu vo výške 14 678,41 eur a úroky z omeškania podľa ročnej zákonnej sadzby platnej v Španielsku, a to od 15. novembra 2002 až do úplného zaplatenia dlhu.
3. Impetus Symvouloi Michanikoi – Kainotomia kai Technologia EPE je povinná na základe zmluvy Artis (Advanced Road Transport Informatics in Spain) s číslom V 2043 vrátiť Komisii sumu vo výške 9 230,77 eur a úroky z omeškania podľa ročnej zákonnej sadzby platnej v Španielsku, a to od 29. januára 2003 až do úplného zaplatenia dlhu.
4. Účastníci konania znášajú vlastné trovy konania.